Lítill skóli í stórbrotnu umhverfi með góð tengsl við fjölbreytta atvinnuvegi . Á þessum þáttum byggir sérstaða skólans . Nemendur kynnast helstu atvinnuvegum í samfélaginu bæði gegnum námið í skólanum og einnig með vettvangsferðum á sveitabæi og í ýmis fyrirtæki og stofnanir . Starfskynningar eru fyrir nemendur í 10. bekk þar sem flest fyrirtæki og stofnanir í sveitarfélaginu eru boðin og búin að taka við nemendum , kynna þeim starfsemi sína og leyfa þeim að taka þátt í vinnunni . Í skólanum er lögð áhersla á list - og verknám , nýsköpun og frumkvöðlastarf .